93 वर्षीय पूर्व मुख्यमंत्री नारायण दत्त तिवारी का निधन
दिग्गज कांग्रेसी नेता और उत्तर प्रदेश व उत्तराखंड के पूर्व मुख्यमंत्री 93 वर्षीयनारायण दत्त तिवारी का आज गुरुवार को लंबी बीमारी के बाद निधन हो गया। आंध्र प्रदेश के गवर्नर रह चुके एनडी तिवारी आज ही के दिन यानी 18 अक्टूबर 1925 को कुमाऊंनी परिवार में पैदा हुए थे। दिल्ली के साकेत स्थित मैक्स अस्पताल में उन्होंने अंतिम सांस ली। एनडी के निधन से राजनीतिक पार्टियों में शोक की लहर दौड़ गई है।
उत्तर प्रदेश और उत्तराखंड के मुख्यमंत्री रहे एनडी तिवारी ब्रेन स्ट्रोक आने के कारण 29 सितंबर, 2017 से दिल्ली के साकेत स्थित मैक्स अस्पताल में भर्ती थे। पिछले छ: महीने से उनकी हालत काफी नाजुक थी। इस दौरान कई बार उनके निधन की खबरें भी आईं। लेकिन आज अपने 92वां जन्मदिन के मौके पर उन्होंने आखिरी सांस ली। उत्तराखंड के मुख्यमंत्री त्रिवेंद्र सिंह रावत ने ट्वीट कर उनके प्रति अपनी संवेदनाएं व्यक्त की और उनके निधन को राजनीतिक जगत की बड़ी क्षति बताया।